CELEX: 32011R1205
Language: et
Date: 2011-11-22 00:00:00
Title: Komisjoni määrus (EL) nr 1205/2011, 22. november 2011 , millega, muudetakse määrust (EÜ) nr 1126/2008 (millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002) seoses rahvusvahelise finantsaruandlusstandardiga (IFRS) 7 EMPs kohaldatav tekst

23.11.2011   
            
            
               ET
            
            
               Euroopa Liidu Teataja
            
            
               L 305/16
            
         KOMISJONI MÄÄRUS (EL) nr 1205/2011,
   22. november 2011,
   millega, muudetakse määrust (EÜ) nr 1126/2008 (millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002) seoses rahvusvahelise finantsaruandlusstandardiga (IFRS) 7
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 19. juuli 2002. aasta määrust (EÜ) nr 1606/2002 rahvusvaheliste raamatupidamisstandardite kohaldamise kohta, (1) eelkõige selle artikli 3 lõiget 1,
   ning arvestades järgmist:
   
               (1)
            
            
               Komisjoni määrusega (EÜ) nr 1126/2008 (2) on vastu võetud teatavad 15. oktoobri 2008. aasta seisuga kehtinud rahvusvahelised standardid ja tõlgendused.
            
         
               (2)
            
            
               Rahvusvaheliste Raamatupidamisstandardite Nõukogu (IASB) avaldas 7. oktoobril 2010 rahvusvahelise finantsaruandlusstandardi (IFRS) 7 Finantsinstrumendid: Avalikustatav teave – finantsvarade üleandmine muudatused, edaspidi „muudatused”. Muudatused aitavad finantsaruannete kasutajatel paremini hinnata finantsvarade üleandmisega seotud riskipositsioone ning kõnealuste riskide mõju (majandus)üksuse finantsseisundile. Nende eesmärk on edendada üleandmistehingute, eriti finantsvarade väärtpaberistamist hõlmavate tehingute, aruandluse läbipaistvust.
            
         
               (3)
            
            
               Konsulteerimisel Euroopa finantsaruandluse nõuanderühma (EFRAG) tehniliste ekspertide rühmaga (TEG) on leitud, et muudatused vastavad määruse (EÜ) nr 1606/2002 artikli 3 lõikes 2 esitatud tehnilistele kriteeriumidele, mis peavad olema standardi vastuvõtmiseks täidetud. Kooskõlas komisjoni 14. juuli 2006. aasta otsusega nr 2006/505/EÜ, millega luuakse standardialaste nõuannete järelevalverühm, kes nõustab komisjoni Euroopa finantsaruandluse nõuanderühma (EFRAG) arvamuste objektiivsuse ja erapooletuse hindamisel, (3) võttis standardialaste nõuannete järelevalverühm arvesse EFRAGi arvamust heakskiidu kohta ja teavitas komisjoni, et see on tasakaalustatud ja objektiivne.
            
         
               (4)
            
            
               Seepärast tuleks vastavalt muuta määrust (EÜ) nr 1126/2008.
            
         
               (5)
            
            
               Käesoleva määrusega ettenähtud meetmed on kooskõlas raamatupidamise regulatiivkomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1126/2008 lisa muudetakse järgmiselt:
   
               (1)
            
            
               Rahvusvahelist finantsaruandlusstandardit (IFRS) 7 Finantsinstrumendid: Avalikustatav teave muudetakse vastavalt käesoleva määruse lisale;
            
         
               (2)
            
            
               Rahvusvahelist finantsaruandlusstandardit (IFRS) 1 Rahvusvaheliste finantsaruandlusstandardite esmakordne kasutuselevõtt muudetakse kooskõlas IFRS 7 muudatustega vastavalt käesoleva määruse lisale.
            
         Artikkel 2
   Kõik ettevõtted peavad kohaldama artiklis 1 osutatud muudatusi alates oma esimese pärast 30. juunit 2011 algava majandusaasta alguskuupäevast.
   Artikkel 3
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. november 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 243, 11.9.2002, lk 1.
   
      (2)  ELT L 320, 29.11.2008, lk 1.
   
      (3)  ELT L 199, 21.7.2006, lk 33.
   
      LISA
      
         RAHVUSVAHELISED RAAMATUPIDAMISSTANDARDID
      
      
                  IFRS 7
               
               
                  
                     IFRS 7 Finantsinstrumendid: Avalikustatav teave – finantsvarade üleandmine muudatused
                  
               
            „Paljundamine lubatud Euroopa Majanduspiirkonnas. Väljaspool EMPd on kõik olemasolevad õigused kaitstud, v.a õigus paljundada isiklikuks kasutamiseks või muul õiguspärasel otstarbel. Lisateavet on võimalik saada IASB veebilehelt www.iasb.org”
      
         IFRS 7 MUUDATUSED
      
      
         Finantsinstrumendid: avalikustatav teave
      
      FINANTSVARADE ÜLEANDMINE
      
                  42A
               
               
                  Paragrahvides 42B–42H esitatud finantsvarade üleandmisega seotud andmete avalikustamise nõuded täiendavad käeolevas IFRSis esitatud muid avalikustamisnõudeid. (Majandus)üksus esitab paragrahvides 42B–42H nõutud avalikustatava teabe finantsaruannete eraldiseisvas lisas. (Majandus)üksus avalikustab nõutava teabe kõikide selliste üleantud finantsvarade kohta, mille kajastamist ei ole lõpetatud, ja iga üleantud finantsvaraga jätkuva seotuse kohta aruandekuupäeval, olenemata sellest, millal asjaomane üleandmistehing toimus. Nendes paragrahvides esitatud avalikustamisnõudeid rakendatakse, kui (majandus)üksus annab üle kas kõik või osa finantsvarast (üleantud finantsvara) siis ja ainult siis, kui ta kas:
                  
                              a)
                           
                           
                              annab üle lepingulised õigused sellest finantsvarast saadavatele rahavoogudele või
                           
                        
                              b)
                           
                           
                              säilitab lepingulised õigused sellest finantsvarast saadavatele rahavoogudele, kuid võtab endale lepingulise kohustuse maksta rahavood ühele või enamale saajale vastavalt kokkuleppele.
                           
                        
            
                  42B
               
               
                  (Majandus)üksus avalikustab teabe, mis võimaldab tema finantsaruannete kasutajatel:
                  
                              a)
                           
                           
                              mõista üleantud finantsvarade, mille kajastamist ei ole täielikult lõpetatud, ja nendega seotud kohustiste omavahelist suhet ning
                           
                        
                              b)
                           
                           
                              hinnata (majandus)üksuse selliste finantsvaradega, mille kajastamine on lõpetatud, jätkuva seotuse laadi ning seonduvaid riske.
                           
                        
            
                  42C
               
               
                  Paragrahvides 42E–42H esitatud avalikustamisnõuete rakendamise eesmärgil on (majandus)üksusel jätkuv seotus üleantud finantsvaraga siis, kui üleandmise käigus säilitas (majandus)üksus üleantud finantsvaras sisalduvad lepingulised õigused või kohustused või omandas üleantud finantsvaraga seotud uued lepingulised õigused või kohustused. Paragrahvides 42E–42H esitatud avalikustamisnõuete rakendamise eesmärgil ei kujuta järgmised näited endast jätkuvat seotust:
                  
                              a)
                           
                           
                              pettusliku üleandmisega seotud tavapärased kinnitused ja tagatised ning mõistlikkuse, hea tahte ja õiglase kohtlemise mõisted, mis võivad muuta üleandmise kehtetuks õiguslike meetmete rakendamise tagajärjel;
                           
                        
                              b)
                           
                           
                              forward-, optsiooni- ja muud lepingud sellise üleantud finantsvara taasomandamiseks, mille lepinguline hind (või täitmishind) on üleantud finantsvara õiglane väärtus, või
                           
                        
                              c)
                           
                           
                              kokkulepe, mille puhul (majandus)üksus säilitab lepingulised õigused finantsvarast saadavatele rahavoogudele, kuid võtab endale lepingulise kohustuse maksta rahavood ühele või enamale (majandus)üksusele, ning on täidetud IAS 39 paragrahvi 19 punktides a–c esitatud tingimused.
                           
                        
            
         Üleantud finantsvarad, mille kajastamist täielikult ei lõpetata
      
      
                  42D
               
               
                  (Majandus)üksus võis anda finantsvarad üle nii, et osa või kõik üleantud finantsvaradest ei vasta kajastamise lõpetamise kriteeriumitele. Paragrahvi 42B punktis a sätestatud eesmärkide täitmiseks avalikustab (majandus)üksus igal aruandekuupäeval kõikide selliste üleantud finantsvarade iga klassi kohta, mille kajastamist ei ole täielikult lõpetatud, järgmise teabe:
                  
                              a)
                           
                           
                              üleantud varade laad;
                           
                        
                              b)
                           
                           
                              (majandus)üksusel seoses omandiõigusega esinevate riskide ja hüvede laad;
                           
                        
                              c)
                           
                           
                              üleantud varade ja nendega seotud kohustiste vahelise suhte laadi kirjeldus, kaasa arvatud üleandmisest tulenevad piirangud aruandvale (majandus)üksusele üleantud varade kasutamisel;
                           
                        
                              d)
                           
                           
                              kui seotud kohustiste vastaspool (vastaspooled) omab (omavad) regressiõigust ainult üleantud varadele, siis tabel, milles on esitatud üleantud varade õiglane väärtus, seotud kohustiste õiglane väärtus ja netopositsioon (üleantud varade ja nendega seotud kohustiste õiglase väärtuse vahe);
                           
                        
                              e)
                           
                           
                              kui (majandus)üksus jätkab üleantud varade kajastamist, siis üleantud varade ja nendega seotud kohustiste bilansilised (jääk)maksumused;
                           
                        
                              f)
                           
                           
                              kui (majandus)üksus jätkab varade kajastamist oma jätkuva seotuse ulatuses (vt IAS 39 paragrahvi 20 punkti c alapunkt ii ja paragrahv 30), siis esialgsete varade kogu bilansiline (jääk)maksumus enne üleandmist, (majandus)üksuse poolt jätkuvalt kajastatavate varade bilansiline (jääk)maksumus ja seotud kohustiste bilansiline (jääk)maksumus.
                           
                        
            
         Üleantud finantsvarad, mille kajastamine täielikult lõpetatakse
      
      
                  42E
               
               
                  Kui (majandus)üksus lõpetab üleantud finantsvarade kajastamise täielikult (vt IAS 39 paragrahvi 20 punkt a ja punkti c alapunkt i), kuid tal on nendega endiselt jätkuv seotus, avalikustab (majandus)üksus paragrahvi 42B punktis b sätestatud eesmärkide täitmiseks igal aruandekuupäeval jätkuva seotuse iga liigi kohta vähemalt järgmise teabe:
                  
                              a)
                           
                           
                              selliste varade ja kohustiste bilansiline (jääk)maksumus, mida kajastatakse (majandus)üksuse finantsseisundi aruandes ja mis esitavad (majandus)üksuse jätkuvat seotust nende varadega, mille kajastamine on lõpetatud, ning kirjed, millel kajastatakse kõnealuste varade ja kohustiste bilansilist (jääk)maksumust;
                           
                        
                              b)
                           
                           
                              selliste varade ja kohustiste õiglane väärtus, mis kujutavad endast (majandus)üksuse jätkuvat seotust finantsvaradega, mille kajastamine on lõpetatud;
                           
                        
                              c)
                           
                           
                              summa, mis väljendab kõige paremini (majandus)üksuse maksimaalset kahjumiriski jätkuvast seotusest finantsvaradega, mille kajastamine on lõpetatud, ja teave, mis näitab, kuidas maksimaalne kahjumirisk kindlaks määratakse;
                           
                        
                              d)
                           
                           
                              diskonteerimata raha väljamaksed, mida nõutakse või võidakse nõuda, et osta tagasi finantsvarad, mille kajastamine on lõpetatud (nt optsioonilepingu kohane täitmishind), või muud saajale üleantavate varadega seoses makstavad summad. Kui raha väljamakse on muutuv, siis peaks avalikustatud summa põhinema igal aruandekuupäeval valitsenud tingimustel;
                           
                        
                              e)
                           
                           
                              selliste diskonteerimata raha väljamaksete, mida nõutakse või võidakse nõuda, et osta tagasi finantsvarad, mille kajastamine on lõpetatud, või muude saajale üleantud varadega seoses makstavate summade lunastustähtaja analüüs, kajastades (majandus)üksuse jätkuva seotuse järelejäänud lepingulisi lunastustähtaegu;
                           
                        
                              f)
                           
                           
                              kvalitatiivne teave, mis selgitab ja toetab punktides a–e nõutud avalikustatavat kvantitatiivset teavet.
                           
                        
            
                  42F
               
               
                  (Majandus)üksus võib paragrahvis 42E nõutud teabe teatava vara puhul kokku liita, kui (majandus)üksusel on selles finantsvaras, mille kajastamine on lõpetatud, mitut liiki jätkuv seotus, ja kajastada seda jätkuva seotuse ühe liigi all.
               
            
                  42G
               
               
                  Lisaks avalikustab (majandus)üksus jätkuva seotuse iga liigi kohta järgmise teabe:
                  
                              a)
                           
                           
                              kasum või kahjum, mida kajastati varade üleandmise kuupäeval;
                           
                        
                              b)
                           
                           
                              tulud ja kulud, mida kajastati nii aruandeperioodil kui ka kumulatiivselt seoses (majandus)üksuse jätkuva seotusega finantsvaradega, mille kajastamine on lõpetatud (nt tuletisinstrumentide õiglase väärtuse muutused);
                           
                        
                              c)
                           
                           
                              kui üleandmisest (mis vastab kajastamise lõpetamise kriteeriumitele) aruandeperioodil saadud tasude kogusumma ei jaotu ühtlaselt kogu aruandeperioodile (nt kui oluline osa üleandmise käigus saadud kogusummast makstakse aruandeperioodi viimastel päevadel):
                              
                                          i)
                                       
                                       
                                          kui suurim üleandmine toimus teatud aruandeperioodi etapis (nt viie viimase päeva jooksul enne aruandeperioodi lõppu),
                                       
                                    
                                          ii)
                                       
                                       
                                          summa (nt seotud kasumid või kahjumid), mida kajastati seoses üleandmisega aruandeperioodi selles etapis, ja
                                       
                                    
                                          iii)
                                       
                                       
                                          üleandmisest saadava tasu kogusumma aruandeperioodi selles etapis.
                                       
                                    (Majandusüksus) esitab selle teabe iga perioodi suhtes, mille kohta esitatakse koondkasumiaruanne.
                           
                        
            
         Lisateave
      
      
                  42H
               
               
                  (Majandus)üksus avalikustab lisateabe, mida ta peab vajalikuks paragrahvis 42B esitatud avalikustamise eesmärkide täitmiseks.
               
            JÕUSTUMISKUUPÄEV JA ÜLEMINEK
      Lisatakse paragrahv 44M.
      
                  44M
               
               
                  
                     Avalikustatav teave – finantsvarade üleandmine (IFRS 7 muudatused), välja antud oktoobris 2010, muutis kehtetuks paragrahvi 13 ja lisas paragrahvid 42A–42H ja B29–B39. (Majandus)üksus rakendab neid muudatusi 1. juulil 2011 või hiljem algavate aruandeaastate suhtes. Varasem rakendamine on lubatud. Kui (majandus)üksus rakendab neid muudatusi varasemal kuupäeval, avalikustab ta selle asjaolu. (Majandus)üksus ei pea avalikustama nendes muudatustes nõutavat teavet mis tahes esitatud perioodi suhtes, mis algab enne nende muudatuste esmase rakendamise kuupäeva.
               
            
         Lisa B
         
            Rakendusjuhised
         
         Paragrahvi B28 järel lisatakse pealkirjad ja paragrahvid B29–B39.
         KAJASTAMISE LÕPETAMINE (PARAGRAHVID 42C–42H)
         
            Jätkuv seotus (paragrahv 42C)
         
         
                     B29
                  
                  
                     Jätkuvat seotust üleantud finantsvaraga hinnatakse paragrahvides 42E–42H esitatud avalikustamisnõuete täitmise eesmärgil aruandva (majandus)üksuse tasandil. Näiteks kui tütarettevõte annab finantsvara, millega tütarettevõtte emaettevõttel on jätkuv seotus, üle sõltumatule kolmandale isikule, ei võta tütarettevõte oma eraldiseisvates finantsaruannetes arvesse, kas emaettevõttel on jätkuv seotus üleantud finantsvaraga (st kui tütarettevõte on aruandev majandus(üksus)). Emaettevõte võtab siiski enda (või kontserni mõne muu liikme) jätkuvat seotust tütarettevõtte üleantud finantsvaraga arvesse oma konsolideeritud finantsaruannetes (st kui aruandev (majandus)üksus on kontsern) hindamisel, kas tal on jätkuv seotus üleantud varaga.
                  
               
                     B30
                  
                  
                     (Majandus)üksusel puudub jätkuv seotus üleantud finantsvaraga siis, kui ta ei säilita üleandmise käigus üleantud finantsvara suhtes lepingulisi õigusi ega kohustusi ning ta ei omanda üleantud finantsvaraga seotud uusi lepingulisi õigusi ega kohustusi. (Majandus)üksusel puudub jätkuv seotus üleantud finantsvaraga siis, kui tal puudub nii osalus üleantud finantsvaraga seotud tulevaste tulemuste suhtes kui ka ükskõik, millistes tingimustes vastutus üleantud finantsvaraga seotud maksete sooritamise eest tulevikus.
                  
               
                     B31
                  
                  
                     Jätkuv seotus üleantud finantsvaraga võib tuleneda üleandmise lepingus või vara saaja või kolmanda isikuga sõlmitud eraldi kokkuleppes sisalduvatest lepingulistest sätetest seoses üleandmisega.
                  
               
            Üleantud finantsvarad, mille kajastamist täielikult ei lõpetata
         
         
                     B32
                  
                  
                     Paragrahvis 42D nõutakse teabe avalikustamist siis, kui osa või kõik üleantud finantsvaradest ei vasta kajastamise lõpetamise kriteeriumitele. Sellist avalikustatavat teavet nõutakse igal aruandekuupäeval, mil (majandus)üksus jätkab üleantud finantsvara kajastamist, olenemata üleandmise toimumise ajast.
                  
               
            Jätkuva seotuse liigid (paragrahvid 42E–42H)
         
         
                     B33
                  
                  
                     Paragrahvides 42E–42H nõutakse kvalitatiivse ja kvantitatiivse teabe avalikustamist selliste finantsvarade jätkuva seotuse iga liigi kohta, mille kajastamine on lõpetatud. (Majandus)üksus koondab oma jätkuva seotuse liikidesse, mis iseloomustavad (majandus)üksuse riskile avatust. Näiteks võib (majandus)üksus koondada oma jätkuva seotuse finantsinstrumendi liikide (nt garantiid või ostuoptsioonid) või üleandmise liikide kaupa (nt nõuete faktooring, väärtpaberitesse vormistamine ja väärtpaberite laenamine).
                  
               
            Üleantud varade tagasiostmiseks tehtavate diskonteerimata raha väljamaksete lunastustähtaja analüüs (paragrahvi 42E punkt e)
         
         
                     B34
                  
                  
                     Paragrahvi 42E punktis e nõutakse (majandus)üksuselt selliste diskonteerimata raha väljamaksete, mida nõutakse või võidakse nõuda, et osta tagasi finantsvarad, mille kajastamine on lõpetatud, või muude üleantud varadega seoses saajale makstavate summade lunastustähtaja analüüsi avalikustamist, kajastades (majandus)üksuse jätkuva seotuse järelejäänud lepingulisi lunastustähtaegasid. See analüüs eristab rahavoogusid, mille maksmine on kohustuslik (nt forward-lepingud), rahavoogusid, mille maksmist võidakse (majandus)üksuselt nõuda (nt kirjutatud müügioptsioonid), ja rahavoogusid, mille maksmine on (majandus)üksuse otsustada (nt ostetud ostuoptsioonid).
                  
               
                     B35
                  
                  
                     (Majandus)üksus kasutab oma otsustusvõimet, et määrata kindlaks sobiv ajaliste jaotuste arv paragrahvis 42E punktis e nõutud lunastustähtaja analüüsi tarbeks. Näiteks võib (majandus)üksus otsustada, et sobilik on kasutada järgmisi lunastustähtaja ajalisi jaotusi:
                     
                                 a)
                              
                              
                                 kuni üks kuu;
                              
                           
                                 b)
                              
                              
                                 üks kuni kolm kuud;
                              
                           
                                 c)
                              
                              
                                 kolm kuni kuus kuud;
                              
                           
                                 d)
                              
                              
                                 kuus kuud kuni üks aasta;
                              
                           
                                 e)
                              
                              
                                 üks kuni kolm aastat;
                              
                           
                                 f)
                              
                              
                                 kolm kuni viis aastat ja
                              
                           
                                 g)
                              
                              
                                 enam kui viis aastat.
                              
                           
               
                     B36
                  
                  
                     Kui võimalikke lunastustähtaegu on enam kui üks, kajastatakse rahavoogusid varasema kuupäeva alusel, millal (majandus)üksuselt võidakse tasumist nõuda või millal tal lubatakse seda teha.
                  
               
            Kvalitatiivne teave (paragrahvi 42E punkt f)
         
         
                     B37
                  
                  
                     Paragrahvis 42E punktis f nõutud kvalitatiivne teave hõlmab selliste finantsvarade kirjeldust, mille kajastamine on lõpetatud, ning nende varade üleandmise järgselt säilitatud jätkuva seotuse laadi ja eesmärgi kirjeldust. See sisaldab samuti selliste riskide kirjeldust, millele (majandus)üksus on avatud, kaasa arvatud järgmine teave:
                     
                                 a)
                              
                              
                                 kirjeldus, kuidas (majandus)üksus juhib riski, mis on iseloomulik tema jätkuvale seotusele finantsvaraga, mille kajastamine on lõpetatud;
                              
                           
                                 b)
                              
                              
                                 kas (majandus)üksus peab kandma kahjumit enne teisi isikuid ja selliste teiste isikute, kelle huvid on madalamal astmel kui (majandus)üksuse osalus selles varas (st tema jätkuv seotus varaga), kantud kahjumite järjestus ning summad;
                              
                           
                                 c)
                              
                              
                                 finantstoetuse andmise või üleantud finantsvara tagasiostmise kohustustega seotud põhjuste kirjeldus.
                              
                           
               
            Kasum või kahjum kajastamise lõpetamisest (paragrahvi 42G punkt a)
         
         
                     B38
                  
                  
                     Paragrahvi 42G punktis a nõutakse (majandus)üksuselt selliste finantsvarade kajastamise lõpetamisest saadud kasumi või kahjumi avalikustamist, millega (majandus)üksusel on jätkuv seotus. (Majandus)üksus avalikustab, kas kasum või kahjum tekkis kajastamise lõpetamisel seetõttu, et eelnevalt kajastatud vara komponentide (st osalus varas, mille kajastamine lõpetati, ja (majandus)üksuse säilitatud osalus) õiglased väärtused erinesid eelnevalt tervikuna kajastatud vara õiglasest väärtusest. Sellises olukorras avalikustab (majandus)üksus ka selle, kas õiglase väärtuse mõõtmisel kasutati olulisi sisendeid, mis ei põhinenud jälgitavatel turuandmetel, nagu on kirjeldatud paragrahvis 27A.
                  
               
            Lisateave (paragrahv 42H)
         
         
                     B39
                  
                  
                     Paragrahvides 42D–42G nõutud avalikustatav teave ei pruugi olla piisav paragrahvis 42B esitatud avalikustamise eesmärkide täitmiseks. Kui see on nii, avalikustab (majandus)üksus lisateabe, mis on vajalik avalikustamise eesmärkide täitmiseks. (Majandus)üksus otsustab oma olukorda arvesse võttes, kui palju lisateavet ta peab esitama kasutajate teabevajaduste rahuldamiseks ja kui palju rõhku ta peab asetama lisateabe eri tahkudele. Tuleb leida tasakaal finantsaruannete kasutajate jaoks aruannetes ebavajalike üleliigsete üksikasjade esitamise ning liigsest üldistamisest tingitud teabe hägustamise vahel.
                  
               
      
         IFRS 1 MUUDATUS
      
      
         Rahvusvaheliste finantsaruandlusstandardite esmakordne kasutuselevõtt
      
      Lisatakse paragrahv 39F.
      EFFECTIVE DATE
      
                  39F
               
               
                  
                     Avalikustatav teave — finantsvarade üleandmine (IFRS 7 muudatused), välja antud oktoobris 2010, lisas paragrahvi E4. (Majandus)üksus rakendab nimetatud muudatust 1. juulil 2011 või hiljem algavate aruandeaastaste suhtes. Varasem rakendamine on lubatud. Kui (majandus)üksus rakendab muudatust varasema perioodi suhtes, avalikustab ta selle asjaolu. Lisa E
               
            
         Lisa E
         
            Lühiajalised vabastused IFRSidest
         
         Lisatakse paragrahv E4 ja joonealune märkus.
         
            Avalikustatav teave finantsinstrumentide kohta
         
         
                     E4
                  
                  
                     Esmakordne kasutuselevõtja võib rakendada IFRS 7 paragrahvis 44M esitatud üleminekusätteid. (1)
                     
                  
               
      
         (1)  Paragrahv E4 lisati oktoobris 2010 välja antud Avalikustatav teave — finantsvarade üleandmine (IFRS 7 muudatused) tulemusena. Selleks et vältida võimalikku tagantjärele tarkuse kasutamist ja tagada, et esmakordsed kasutuselevõtjad ei oleks ebasoodsamas olukorras võrreldes IFRSide praeguste kasutajatega, otsustas nõukogu, et esmakordsetel kasutuselevõtjatel lubatakse kasutada samu üleminekusätteid, mida on lubatud kasutada praegustel IFRSide kohaselt finantsaruannete koostajatel ja mis sisalduvad dokumendis Avalikustatav teave — finantsvarade üleandmine (IFRS 7 muudatused).